લગભગ 3 મહિના સુધી તેમણે જાતે આ કામ ઉપાડ્યું. પહેલા દિવસે તો માત્ર 7 જ પેકેટ આવ્યા. તેમને લાગતું કે આ રીતે જ ચાલશે તો આ સેવાને અભિયાનનું રૂપ નહીં આપી શકાય. તેમનું મનોબળ તૂટવા લાગ્યું હતું. લોકોને આ સેવામાં વધુ ને વધુ પ્રેરિત કરવામાં તેમણે સોશિયલ મીડિયાનો ઉપયોગ ચાલુ કરી દીધો. પોતાના ખર્ચે પોસ્ટર્સ છપાવ્યા. ફેસબૂક પર તેના ફોટા મૂકવાના શરૂ કરી દીધા, બેંકનું જ એક પેજ બનાવી દીધું. અને તેમની આ મહેનત આખરે રંગ લાવી. પછી તો લોકોમાં આ સેવા કરવાનો ઉત્સાહ અનેક ગણો થતો ગયો.